Hyperbarická kyslíková terapia

Hyperbarická kyslíková terapia alebo hyperbarická oxygenoterapia alebo hyperbaroxia (HBO) je liečebná metóda spočívajúca v dýchaní kyslíka za podmienok zvýšeného atmosférického tlaku.

 Princíp 
Vzduch obsahuje necelých 21 % kyslíka. Pri hyperbaroxii sa vdychovaná koncentrácia kyslíka blíži k 100 %, je teda skoro päťkrát vyššia než vo vzduchu. Pracovný tlak v hyperbarickej komore je pritom 2,53 bary,  takže parciálny tlak kyslíka je 8,5 až 10-násobne vyšší než pri dýchaní vzduchu za normálnych podmienok.

 Dôsledky 
Dochádza k plnému dosýteniu hemoglobínu kyslíkom a k fyzikálnemu rozpusteniu kyslíka v krvnej plazme, difúzna dráha kyslíka v tkanivách sa predlžuje až štvornásobne. Vďaka zvýšenému tlaku sa molekuly kyslíka dostávajú do tela aj cez pokožku, čo výrazne napomáha pri regenerácii veľkých rán. Vynikajúce výsledky dosahuje hyperbarická terapia napríklad pri liečení následkov nadýchania sa dymu pri požiari.

 Indikácie 

 Emergentné stavy, vyžadujúce prípadne intenzívnu starostlivosť
 vzduchová alebo plynová embólia
 dekompresná choroba
 otrava oxidom uhoľnatým
 klostrídiová myonekróza (plynová gangréna)
 ostatné agresívne sa správajúce infekcie – hlavne nekrotizujúce infekcie mäkkých tkanív, nekrotizujúce fasciitídy vrátane Fournierovej gangrény
 pomliaždeniny, ťažké akútne traumatické ischémie mäkkých tkanív, compartment syndrom
 popáleniny
 náhla hluchota
 ťažké anémie krvácavej etiológie
 skorá fáza obesenia

 Chronické stavy
 ischemické štepy a laloky
 refrakterná osteomyelitída
 radiačné poškodenie kostí a mäkkých tkanív
 problematické a obťažne sa hojace rany

Kategória:Liečba